Deklaravimo pokyčiai nuo liepos 1 d. (MKK posėdžio, vykusio 2021-03 16, protokolo priedas papildytas klausimais 2021m. gegužės 12 d. posėdžiui ir atsakymais po jo)

Klausimai – atsakymai

|  |  |  |
| --- | --- | --- |
| Eil. Nr. | Klausimas | Atsakymas |
| 1 | Importo PVM apmokestinimas prekių, kurių savoji vertė neviršija 150 eurųTrečias būdas standartinis, ar jis yra kaip toks ? Kas numatoma ES direktyvoje pvz. įmonė PVM mokėtoja | Pirmas būdas, kai taikoma importuojamų prekių schema (IOSS), PVM sumokamas įsigyjant prekes internetinėje parduotuvėje. Tokios importuojamos prekės importo PVM neapmokestinamos.Antras būdas: speciali importo PVM procedūra, kai prekes deklaruojantys asmenys (AB Lietuvos paštas ar skubių siuntų vežėjai) surenka importo PVM iš galutinių gavėjų ir sumoka jį į muitinės sąskaitą. Papildyta:Trečias būdas: jeigu importuotojas prekių išleidimo į laisvą apyvartą metu yra registruotas Lietuvos Respublikoje PVM mokėtoju ir jis muitinėje nėra atstovaujamas netiesiogiai, importo PVM įskaitomas, tai yra, įskaityta gali būti tik tuo atveju, jeigu netaikoma specialioji importo PVM procedūra.  |
| 2 | Lengvatinio PVM tarifo taikymas prekėms, kurių savoji vertė neviršija 150 eurų | FM informacija: Kai taikoma importuojamų prekių schema (IOSS), gali būti taikomi lengvatiniai PVM tarifai. Kiekviena ES šalis narė nacionalinius PVM tarifus talpina duomenų bazėje TEDB, kuria verslas gali naudotis.Taikant specialią importo PVM procedūrą, importo PVM apskaičiuojamas taikant standartinį PVM tarifą. Speciali importo PVM procedūra netaikoma, jeigu deklarantas pageidauja, kad importo PVM būtų apskaičiuotas taikant lengvatinį PVM tarifą. |
| 3 | Importo PVM sumokėjimo terminai, kai taikoma speciali importo PVM procedūra | FM informacija: numatoma, kad už per mėnesį importuotas prekes jas deklaravę asmenys iki kito mėnesio 16 dienos sumoka importo PVM, kurį surinko iš galutinių gavėjų tą patį mėnesį, kai prekės buvo importuotos. Už kitas importuotas prekes – importo PVM turi būti sumokėtas iki antro mėnesio nuo prekių importo pabaigos. |
| 4 | Direktyvoje 2006/112/EB nustatyta, kad taikant specialią importo PVM procedūrą sumokamas tik tas PVM, kuris surenkamasŠi problema lieka, apie ją išsamiai minėta anksčiau pateiktuose raštuose. | Ši Direktyvos 2006/112/EB nuostata įgyvendinama taikant importo PVM grąžinimą. Už išleistas į laisvą apyvartą prekes importo PVM turi būti sumokėtas. Jei gavėjas atsisako prekių, jos turi būti eksportuotos, importo deklaracija turi būti pripažinta negaliojančia, ir prievolė mokėti importo PVM panaikinta, o jei importo PVM sumokėtas, pinigai turi būti grąžinti. Tokiems atvejams muitinėje yra numatytas mechanizmas |
| 5 | Ką daryti vežėjui, jei gavėjas prekės neatsisako, bet mokesčių nesumoka? | Galima pasinaudoti AB Lietuvos paštas praktika - tokiu atveju tiesiog neatiduoda prekės gavėjui. |
| 6 | Vežėjo atsakomybė (sandoryje svarbiausia „siuntėjas-gavėjas“, o pagal dabartines nuostatas visa atsakomybė perkeliama vežėjui. Didieji e. komercijos operatoriai ne visada informuoja vežėją apie prekių kilmę)Dėl vežėjo atsakomybės - neturėtų už viską atsakyti tik vežėjas. Jeigu siuntėjas/gavėjas nurodė neteisingus duomenis, turėtų atsakyti jie. | Už muitinės deklaracijoje nurodytų duomenų teisingumą atsako deklarantas (Sąjungos muitinės kodekso 15 str.: <Jeigu deklaraciją arba pranešimą, prašymą arba informaciją pateikia suinteresuotojo asmens atstovas muitinėje, kaip nurodyta 18 straipsnyje, tas atstovas muitinėje taip pat privalo vykdyti šios dalies pirmoje pastraipoje nustatytas pareigas>).  |
| 7 | Kas nuo 2021 m. liepos 1 d. keičiasi dėl netiesioginio atstovavimo būdo muitinėje, taikant importuojamų prekių schemą (IOSS) ir specialią importo PVM procedūrąPatikslinkite: jei yra IOSS, negali pats asmuo deklaruoti? Ir jei taikomas IOSS ir spec. procedūra turi būti deklaruojama taikant netiesioginį atstovavimo būdą ? | Nuo 2021 m. liepos 1 d., jeigu gavėjai neinformuoja jų prekes atgabenusių asmenų apie pageidavimą patiems deklaruoti prekes arba paskirti atstovą muitinėje, prekes atgabenę asmenys deklaruoja prekes muitinei be atskiro gavėjų įgaliojimo. Papildyta:Fizinis asmuo, įsigijęs prekes internetinėje parduotuvėje ir kai PVM mokamas pagal IOSS schemą, pats galės deklaruoti prekes naudodamasis iMDAS kliento portalu, jei žinos IOSS PVM mokėtojo kodą. |
| 8 | Ar galima siuntas, skirtas Lietuvai, taikant specialią importo PVM procedūrą išleisti į laisvą apyvartą kitoje valstybėje narėje (pvz., Estijoje) | Pagal Reglamento (ES) 2447/2015 221 straipsnį nuo 2021 m. liepos 1 d. kompetentinga muitinės įstaiga, kuri gali išleisti prekes į laisvą apyvartą, yra ta įstaiga, kur baigiamas prekių gabenimas. Taip pat ir pagal Direktyvos 2006/112/EB 369y straipsnį speciali importo PVM procedūra gali būti taikoma toje valstybėje narėje, kurioje baigiasi prekių siuntimas ar gabenimas. Taigi, jei galutinio siuntos gavėjo adresas bus Lietuvoje, Estijoje joms atlikti muitinės formalumus taikant specialią importo PVM procedūrą nebus galima. |
| 9 | Ar nuo 2021 m. liepos 1 d. nebus papildomų reikalavimų įmonės buhalterinei apskaitai, jei įmonės, deklaravusios prekes muitinei taikant specialią importo PVM procedūrą, surinks importo PVM iš galutinių gavėjų ir sumokės jį muitinei?Patikslinkite ar turi būti šis pagal spec. procedūrą sumokėtas importo PVM traukiamas į PVM deklaraciją ? | Specialiosios importo PVM procedūros atveju asmenys, deklaravę prekes muitinei, privalo kompetentingoms šalies institucijoms sudaryti galimybę apskaitos duomenis gauti elektroninėmis priemonėmis, juos skaityti ir kitaip naudoti priežiūros tikslais teisės aktų nustatytu duomenų saugojimo laikotarpiu.Papildyta:Klausimai, susiję su PVM deklaracijos pildymu, priklauso VMI kompetencijai.  |
| 10 | Dėl atstovavimo muitinei paslaugos. COVID-19 pandemijos metu jaučiamas darbuotojų trūkumas ir siūloma netaikyti reikalavimo muitinės tarpininko įmonės visiems darbuotojams turėti Profesinės kvalifikacijos pažymėjimo, nes šiuo laikotarpiu nevyksta mokymo ir egzaminavimo procesai. Gal galima būtų priimti dirbti ir neturinčius Profesinės kvalifikacijos pažymėjimo nesudėtingoms operacijoms atlikti.Muitinės tarpininkų mokymų dažnis ir tempai. Ar muitinė nusiteikusi padėti užpildyti taip greitai augantį muitinės tarpininkų poreikį, kurio rinkoje trūksta? | Jei atstovaujama muitinei, muitinės tarpininko įmonei išlieka pareiga turėti identifikacinį kodą, atstovaujant asmenį ir tiesiogiai, ir netiesiogiai. Muitinės mokymo centras atnaujino mokymų ir egzaminavimo procesus.Papildyta:Atnaujinama identifikacinio kodo suteikimo asmeniui, teikiančiam atstovavimo muitinėje paslaugas, taisyklės. Šiose taisyklėse nėra nustatyto griežto reikalavimo, kad visi tokios įmonės darbuotojai (asmuo atsakingas už pareiškėjo muitinės klausimus) turi turėti „Kvalifikacijos pažymėjimus“. |
| 11 | Ar klientai galės patys deklaruoti savo siuntas? | Rengiantis pokyčiams nuo liepos 1 d. muitinė kuria naują MDAS, ir pirmas žingsnis šios sistemos sukūrimui – mažos vertės siuntų ir siuntų, gabenamų AB Lietuvos paštas, deklaracijų duomenų apdorojimas.Kartu kuriamas ir naujas portalas klientams (iMDAS kliento portalas), per kurį fiziniai asmenys galės pateikti supaprastintą deklaraciją siuntoms, kurių muitinė vertė iki 1000 eurų.  |
| 12 | Kaip vežėjas bus informuojamas apie tai, kad kliento deklaruotos prekės išleistos/neišleistos, kad muitinė priėmė sprendimą tikrinti jo deklaruojamas prekes.Reikalingas Muitinės planuojamų siųsti el. laiškų apie savarankiškai fizinio asmens pateiktą deklaraciją šablonas. Kada numatoma juo dalintis su verslu? Dėl gaunamų mažos vertės siuntų kiekio ar tikrai nėra planuojama, kad ši informacija verslui būtų perduota *system to system,* bet ne atskirais el.laiškais? Bendravimas system to system sumažintų žmogiškojo resurso poreikį. | Jei asmenys norės savarankiškai deklaruoti prekes, jie pirmiausia turės bendrauti su skubių siuntų vežėjais, Lietuvos paštu, t. y. iš anksto pranešti apie savo ketinimą.iMDAS informaciją apie deklaracijos įforminimą (prekių išleidimą) pateiks skubių siuntų vežėjams, Lietuvos pašto atstovams nurodytais el. pašto adresais. Skubių siuntų vežėjai, Lietuvos paštas taip pat bus informuojami apie numatomą prekių tikrinimą. Todėl labai svarbu deklaruojant prekes nurodyti siuntos numerį, nes tai bus raktas atskirti pačių deklaruojančių fizinių asmenų siuntas. (Detaliau muitinė žinos, kai jai testavimams bus pateiktas iMDAS kliento portalas.) |
| 13 | Per kiek laiko atvykus siuntai klientas turi deklaruoti prekes? | Atgabentos prekės paprastai saugomos prekių laikinojo saugojimo sandėliuose. Prekėms saugomoms laikino saugojimo sandėliuose per 90 dienų turi būti įforminta muitinės procedūra (SMK 149 str.). Jei fizinis asmuo pasirinko prekes deklaruoti pats, tai jis per šį terminą ir turėtų deklaruoti.Tačiau verslas šiuo atveju gali nustatyti savo laikinojo saugojimo terminus. |
| 14 | Deklaracijų pripažinimo negaliojančiomis, kai prekės grąžinamosReikalingas naujos sistemos pristatymas. Iki šiol neaišku, ar ji bus adaptuota konsoliduotų prašymų, apimančių siuntų sąrašus, teikimą? 1prašymas=1deklaracija modelis nėra tinkamas darbui su H7 deklaracijų pripažinimu negaliojančiomis. Atsižvelgiant į specifiką ir verslo įšaldytas lėšas, reikalingi nauji nustatyti itin trumpi muitinės sprendimų priėmimo terminai. | Siūlome atgabentas į prekių laikinojo saugojimo sandėlį prekes ne iškart išleisti į laisvą apyvartą ir paskui dirbti norint pripažinti deklaracijas negaliojančiomis. Jei prekės laikinai saugomos, kol neįforminta importo deklaracija, tokias prekes galima paprastai grąžinti, ir nereikės muitinei teikti eksporto deklaracijos ir įrodymų, kad prekė išgabenta ir t. t.Šiuo metu prašymų pateikimui taikoma popierinė procedūra. Balandžio pabaigoje pradės veikti Muitinės leidimų sistema (MLS), ir asmenys prašymus dėl įformintų muitinės deklaracijų pripažinimo negaliojančiomis, jų taisymų galės pateikti sistemos priemonėmis ir iš muitinės gauti atsakymą apie sprendimą. Atkreipiamas dėmesys, kad pateiktos deklaracijos duomenų taisymo procesas yra standartinis, toks, kaip dabar: jei norima pataisyti muitinės deklaracijos duomenis, iki kol muitinė nusprendė patikrinti prekes, galima siųsti specialų elektroninį pranešimą į MDAS ir duomenys bus pataisyti automatiškai. MD gegužės mėn. planuoja verslui pristatyti MLS.Papildyta:Prašymai taisyti deklaracijos duomenis ar deklaraciją pripažinti negaliojančia teikiami MLS priemonėmis principu „vienas prašymas dėl vienos deklaracijos“, nes šiuo atveju, muitinei priėmus prašymą, MLS sąveikauja su MDAS prašyme nurodyta konkrečia deklaracija. |
| 15 | Prekės aprašymas deklaracijoje ne valstybine kalbaPrašome pagrįsti sprendimą ne muitinės noru, pagrįstais argumentais. Įsakymas gali būti keičiamas. Kitose šalyse galima deklaruoti ne valstybine kalba. Prekių deklaravimo žodžiu taisyklių 6 p. nurodyta, kad žodinė muitinės deklaracija pateikiama lietuvių, anglų, rusų arba kita ją priimančiam muitinės pareigūnui suprantama kalba. Vadinasi, muitinei ir tarpininkams taikomos ne vienodos taisyklės.Norėtume platesnių diskusijų šiuo klausimų,turime argumentų , nes rizikos klausimas yra visų įmonių priortetas: korektiškas prekių aprašymas , elektroniniai sąskaitų duomenys ir kt. DHL gali pakomentuoti kaip ruošiamasi šiuo klausimu jų kompanijoje | Reikalavimas teikti muitinės deklaraciją valstybine kalba nustatytas MD generalinio direktoriaus įsakymu 1B-810, ir šio reikalavimo muitinė nekeisSMK 15 straipsnio 2 dalyje suformuluota, už ką atsako deklarantas. Muitinė nori, kad deklarantai veiktų kaip filtras, jie turi atsakyti ir už duomenų teisingumą, ir už dokumentų autentiškumą – todėl duomenys muitinei turi būti pateikiami valstybine kalba.Lietuvos Respublikos Valstybinės lietuvių kalbos įstatymas. |
| 16 | Ar galima muitinės deklaraciją pateikti prieš atvykstant siuntai? | Taip, galima muitinės deklaraciją pateikti prieš 30 d. iki prekių pateikimo muitinei. Šiuo atveju turės būti pateikta D tipo deklaracija. Atvykus siuntai, muitinei turės būti pateiktas elektroninis pranešimas apie prekių pateikimą.Fiziniai asmenys, teikdami deklaracijas per iMDAS kliento portalą tokios galimybės neturės, t. y. jie prekes siuntoje galės deklaruoti tik atvykus prekėms. |
| 17 | Ar deklarantas, turintis AEO sertifikatą ir pateikęs D tipo deklaraciją bei gavęs išankstinį pranešimą apie numatomą muitinį tikrinimą, gali taisyti muitinės deklaracijos duomenis? | Esant paklausime aprašytai situacijai, pateiktos D deklaracijos nei taisyti nei anuliuoti nebus galima, kol ji nebus priimta muitinėje. Tik po deklaracijos priėmimo ir su sąlyga, kad muitinė nenusprendė tikrinti prekių siuntoje, galima bus pateikti elektroninį pranešimą apie duomenų taisymus ar deklaracijos pripažinimą negaliojančia. Be to, pateikus D tipo deklaraciją ir per 30 d. nepateikus elektroninio pranešimo apie prekių pateikimą, sistemoje D tipo deklaracija bus anuliuota (atšaukta) automatiškai. |
| 18 | Vertę patikslinančių išlaidų deklaravimas (konkrečiai deklaravimo/ tarpininkavimo mokesčiu) H7 ir H6 rinkinių forminimo atvejais? Kada numatomi sprendimai?  | Gegužės pradžioje pateikta VMI derinimui LR pridėtinės vertės mokesčio įstatymo 15 straipsnio 15-17 dalių komentaro atnaujinta redakcija. |
| 19 | Ar skiriasi H1 ir H7 procesų valdymas? | iMDAS projektuojamas toks pats veiklos procesas koks jis yra suprojektuotas MDAS. |
| 20 | Programinė įranga, prisijungimai | Programinės įrangos gamintojų žiniai – iMDAS kliento sąsajos specifikacijos projektas (versija 0.20) paskelbta Lietuvos muitinės internetinėje svetainėje (https://lrmuitine.lt): rubrika Paslaugos > Elektroninės sistemos > Muitinės deklaracijų apdorojimo sistema > Verslininko sąsajos specifikacija.Visi asmenys, teikiantys deklaracijas iMDAS, bus autentifikuojami Bendrajame naudotojų valdymo portale (BAP). |
| 21 | Ar bus paviešinta informacija apie testavimo su iMDAS galimybes?Kada konkrečiai planuojama ? | Informacija apie galimybes ištestuoti programinę įrangą bus skelbiama (planuojame birželio mėn. viduryje).  |
| 22 | Administracinės atsakomybės taikymas, per griežtos sankcijos deklarantams už mažareikšmius nusižengimusMuitinės tarpininko atstovui fiziniam asmeniui teisinė atsakomybė už duomenų deklaracijose pateikimą automatizuotų (iš sistemos į sistemą, be atskiro asmens įsikišimo) deklaracijų teikimo atveju neturėtų būti taikoma.Mažos vertės siuntų deklaracijos bus pildomos ir teikiamos automatizuotai iš sistemos į sistemą, nėra tikslinga ir nėra resursų nesant akivaizdžių trūkumų tokias deklaracijas formuoti/pildyti muitinės tarpininkų atstovams rankiniu būdu, todėl kalbant apie atsakomybę, jokiam fiziniam asmeniui pagal Administracinių nusižengimų kodeksą atsakomybė už tokias deklaracijas neturėtų būti taikoma.Siūlymai-klausimai muitinei: 1. Ar muitinė netaikys atsakomybės muitinės tarpininko atstovui fiziniam asmeniui (įskaitant įmonės vadovą ar kitą asmenį, atsakingą už muitinės klausimus) už netinkamai užpildytas automatines deklaracijas mažaverčių siuntų atveju (prireikus atsakomybė galėtų būti taikoma nebent pačiam muitinės tarpininkui)? 2. Kad klausimas būtų išspręstas vienareikšmiškai ir galutinai, ar muitinė gali papildyti Kriterijų, pagal kuriuos administracinis nusižengimas laikomas mažai pavojingu, nustatymo tvarkos aprašą, aiškiai įvardijant, kad automatinių deklaracijų (be atskiro asmens įsikišimo) teikimo atveju atsakomybė muitinės tarpininko atstovui netaikoma? | Muitinės departamentas nėra įgaliotas aiškinti Administracinių nusižengimų kodekso (toliau – ANK) nuostatų taikymą ir teikti konsultacijas dėl konkrečių situacijų (kuris asmuo turėtų būti traukiamas administracinėn atsakomybėn) vertinimo, todėl pateikiame tik nuomonę šiuo klausimu.  Vadovaujantis ANK 2 straipsnio 1 dalimi, pagal šį kodeksą atsako fizinis asmuo (toliau – asmuo), jeigu jo padaryta veika, už kurią šiame kodekse yra numatyta tam tikra sankcija, buvo uždrausta tos veikos padarymo metu galiojusiame teisės akte. Be to, atsakomybė asmeniui kyla tik tada, jei jis yra kaltas dėl administracinio nusižengimo padarymo (ANK 2 straipsnio 3 dalis). Kaltė gali pasireikšti tyčia (ANK 8 straipsnis) arba dėl neatsargumo (9 straipsnis). Dėl administracinio nusižengimo tyrimo pradėjimo (nepradėjimo) ir asmens patraukimo administracinėn atsakomybėn sprendžia administracinio nusižengimo tyrimą atliekantis muitinės pareigūnas, kuris įvertina ar yra administracinio nusižengimo sudėtis - įstatyme numatytų objektyvių ir subjektyvių požymių, kurie apibūdina veiką, kaip tam tikrą administracinį nusižengimą, visuma. Tam, kad kiltų administracinė atsakomybė, būtina įrodyti pažeidimo subjektą, subjektyviąją pusę, objektą, objektyviąją pusę. Priešingu atveju pagrindo taikyti administracinės atsakomybės priemones nėra. Nors vieno iš minėtų administracinio teisės pažeidimo sudėties elementų nebuvimas paneigia ir administracinės atsakomybės taikymo instituto taikymą.Muitinės departamentas įvertino AB Lietuvos pašto pateiktą siūlymą papildyti Kriterijų, pagal kuriuos administracinis nusižengimas laikomas mažai pavojingu, nustatymo tvarkos aprašą, patvirtintą Muitinės departamento prie Lietuvos Respublikos finansų ministerijos generalinio direktoriaus 2016 m. gruodžio 23 d. įsakymu Nr. 1B-1068 (toliau - Aprašas), numatant kriterijų, pagal kurį administracinis nusižengimas laikomas mažai pavojingu, kai administracinis nusižengimas yra formalaus pobūdžio, nes deklaracija suformuojama automatiškai be atskiro fizinio asmens įsikišimo.Pažymėtina, kad pagal šiuo metu galiojantį teisinį reglamentavimą, nustatę asmenų veikoje (veiksmuose ar neveikime) administracinių nusižengimų, už kuriuos numatyta atsakomybė pagal ANK 212 straipsnio 1 dalį (prekių deklaravimo tvarkos pažeidimas), požymių, teisę pradėti administracinio nusižengimo teiseną turintis muitinės pareigūnas ar valstybės tarnautojas jos nepradeda, neteisėtą veiką pripažindamas mažai pavojinga, jei yra vienas iš numatytų kriterijų, t. y.:- asmuo pripažįsta padaręs administracinį nusižengimą ir nuoširdžiai gailisi arba padėjo jį išaiškinti (bendradarbiavo su muitine, geranoriškai teikė informaciją ir pan.);- administracinis nusižengimas yra formalaus pobūdžio, nulemtas dėl padarytos techninės klaidos, kurią asmuo savo iniciatyva ėmėsi ištaisyti;- dėl padaryto administracinio nusižengimo galinti atsirasti ar atsiradusi mokestinė prievolė neviršija trijų bazinių bausmių ir nuobaudų dydžių pagal ANK 212 straipsnio 1 d., arba kai neteisėtai gabenamų prekių vertė neviršija penkių bazinių bausmių ir nuobaudų dydžių pagal ANK 213 straipsnio 1 d., arba padaryta veika (neveikimas) neturėjo įtakos apribojimų ar draudimų netaikymui ir kai asmuo geranoriškai įvykdo atsiradusią mokestinę prievolę ar pašalina nustatytus teisės aktų reikalavimų pažeidimus (neatitikimus);- Aprašo 5.3 papunktyje nurodytuose straipsniuose minimi nusižengimai ir skola muitinei yra atsiradusi susiklosčius ypatingoms aplinkybėms, kurias įvertinus, pažeidėjo veiksmuose (neveikime) nenustatyta apgaulės, piktnaudžiavimo ar akivaizdaus aplaidumo požymių.MD nuomone, Aprašą papildyti siūlomu kriterijumi (konkrečiai įvardinant aplinkybę, kuomet neteisėta veika laikoma formalaus pobūdžio) netikslinga.  |
| 23 | Laikinojo saugojimo deklaracijos (LSD) „subalansavimas“Reikia daugiau informacijos kas planuojam ir kada, ar tokioms siuntoms nebus taikoma LSD ? | iMDAS kol kas nenumatytas procesas sąryšiui su LSD (L&B moduliu).Papildyta:Prekės pateiktos muitinei – laikinai saugomos nuo jų pateikimo momento. Laikinai saugomos prekės turi būti nurodytos laikinojo saugojimo deklaracijoje.  |
| 24 | Kaip valdomos garantijos ir kaip tai susiję su prekių laikinuoju saugojimu | Siuntos, neturinčios Sąjungos prekių muitinio statuso, gali būti saugomos prekių laikinojo saugojimo sandėlyje. Asmuo, norintis turėti tokį sandėlį, turi gauti muitinės leidimą. Prašymas pateikiamas per Muitinės sprendimų valdymo sistemą (Lietuvos muitinės internetinėje svetainėje (https://lrmuitine.lt): rubrika Paslaugos >Muitų teisės aktuose nustatytos paslaugos >Muitinės leidimų išdavimas. Steigiant (įsteigus) prekių laikinojo saugojimo sandėlį, muitinei turi būti pateikta bendroji garantija. Norint pateikti bendrąją garantiją reikia gauti muitinės leidimą. Šiuo atveju prašymas pateikiamas taip pat per Muitinės sprendimų valdymo sistemą. |
| 25 | Veiklos tęstinumo procedūros, kai neveikia sistemos:Forminant importo procedūras nedidelės vertės siuntoms ir taikant veiklos tęstinumo procedūras sistemų neveikimo atveju, taisyklės patvirtintos Muitinės departamento prie Lietuvos Respublikos finansų ministerijos generalinio direktoriaus 2020 m. gruodžio 16 d įsakymu Nr. 1B-1029 „Dėl Muitinės veiklos tęstinumo taisyklių, taikomų neveikiant muitinės arba asmens elektroninėms sistemoms, patvirtinimo“ negali būti pritaikomos praktikoje:Didelis deklaracijų skaičius negali būti forminamas/ teikiamas popierinių deklaracijų forma, praktikoje neįgyvendinamas mokesčių sumokėjimo atidėjimas pateikus vienkartinę garantiją (bendroji garantija negali būti naudojama). Siūlome ieškoti kitų sprendimų.SVARBU IR kritiškai reikalinga turėti PASLAUGŲ LYGIO SUSITARIMĄ (SLA) dėl iMDAS (apibūdinantį incidentų reakcijos laikus, sprendimų ir informavimo laikus, problemų skubumą, konkrečius atsakingus asmenis ir pan.) | MD generalinio direktoriaus 2020 m. gruodžio 16 d įsakymas Nr. 1B-1029 „Dėl Muitinės veiklos tęstinumo taisyklių, taikomų neveikiant muitinės arba asmens elektroninėms sistemoms, patvirtinimo“, MD generalinio direktoriaus įsakymas 1B-810 „Dėl muitinės ir reeksporto deklaracijų, pateikiamų elektroninėmis duomenų apdorojimo priemonėmis ir raštu, surašymo taisyklių patvirtinimo“.Pažymėtina, kad prieš siuntas deklaruojant išleidimo į laisvą apyvartą muitinės procedūrą, jos laikinai saugomos įforminant laikinojo saugojimo deklaraciją. Prekes laikinai saugoti galima 90 dienų. |
| 26 | Ypač reikalingos pereinamuoju laikotarpiu po lengvatos panaikinimo taikomos priemonės. Siūloma iki 22 eur vertės siuntas, atgabentas į mūsų logistikos sandėlius iki liepos 1 d., tačiau kurių nebuvo spėta išskirstyti ir pateikti muitinei iki minėtos datos, leisti išleisti į laisvą apyvartą be importo mokesčių (senąja tvarka). Priešingu atveju, tai neigiamai paveiks mūsų klientus, kils nepasitenkinimas, pasipils skundai. | Pereinamasis laikotarpis gavosi nuo 2021-01-01 iki 2021-05-31, atidėjus Direktyvos įgyvendinimą.Rekomenduojame siuntas, kurių savoji vertė iki 22 eur ir kurios atvežtos į Lietuvą iki birželio 30 d., operatyviai teikti muitinei jas deklaruojant veiksmu, nes nuo liepos 1 d. išleidžiant tokias siuntas į laisvą apyvartą jos bus apmokestintos importo PVM ir turės būti pateikiama muitinės deklaracija. |
| 27 | IOSS sistema.Ne importuojančios valstybės narės (pvz., ne LT) gavėjams skirtos siuntos gali būti išleidžiamos kitoje nei vartojimo šalyje tik tokiu atveju, jeigu taikoma IOSS schema.  Klausimas - ar galima tiesiogiai taikyti Muitinės įstatymo (naujos redakcijos, įsigaliosiančios nuo liepos 1 d.) nuostatas dėl atskiro įgaliojimo nereikalavimo  esant situacijoms, kai deklaruojamos IOSS siuntos LT, bet jos skirtos kitų ES šalių gavėjams. „4. Kai taikoma Lietuvos Respublikos pridėtinės vertės mokesčio įstatymo XII skyriaus septintajame skirsnyje nustatyta speciali nuotolinės prekybos iš trečiųjų teritorijų ar trečiųjų valstybių importuojamomis prekėmis apmokestinimo schema, asmenys, deklaruojantys prekes, laikomi turinčiais gavėjų įgaliojimą deklaruoti prekes savo vardu, jeigu tokių prekių gavėjai nėra iš anksto informavę šių asmenų, kad pageidauja deklaruoti jų gaunamas prekes patys arba paskirdami kitą atstovą muitinėje.“ | Taip. IOSS siuntas, skirtas kitų ES valstybių narių gavėjams, išleidžiant į laisvą apyvartą Lietuvoje taikomos Lietuvos Respublikos muitinės įstatymo 24 straipsnio nuostatos. |
| 28 | Ar IOSS siuntoms bus taikoma vadinama green lane? Kitų šalių operatoriai tvirtina turintys susiderėtus procesu su muitine, jog tokių siuntų judėjimas nebus stabdomas, operatoriams nereikės kreiptis į klientą dėl papildomų dokumentų, juos nagrinėti ir saugoti. Kokia bus tvarka Lietuvoje? Kur tai bus įtvirtinta? | Lietuvos muitinė taip pat be reikalo nestabdys tokių siuntų judėjimo. |
| 29 | Reikalingas savarankiško deklaravimo portalo ir viso proceso pristatymas. Verslo poreikis žinoti siunčiamos informacijos žinučių standartus, turinį, periodiškumą ir t.t. | Elektroninių pranešimų struktūros, duomenų elementai nurodyti iMDAS kliento sąsajos specifikacijos projekte (versija 0.20); kuris paskelbtas Lietuvos muitinės internetinėje svetainėje (https://lrmuitine.lt): rubrika Paslaugos> Elektroninės sistemos> Muitinės deklaracijų apdorojimo sistema> Verslininko sąsajos specifikacija. |
| 30 | El. prekyboje dažniausiai taikomų HS kodų sąrašų, kuriuos rengiamasi naudoti savarankiško deklaravimo sistemoje, viešinimas ir prieinamumas. Verslui būtų naudinga ir reikalinga supaprastinta mažaverčių siuntų deklaravimui pritaikyta HS kodų parinkimo/ sutikrinimo priemonė, kurią būtų galima naudoti ne tik importo, bet ir eksporto procese ir taip užtikrinti geresnę atitiktį muitų teisės reikalavimams.  | „LVC“ sąrašas – tai muitinės atviri duomenys ir jis bus publikuojamas.  |
| 31 | ICS2 procesas. Reikalingi reikalavimai/ veiksmų planas iš muitinės pusės dėl DNL (do not load) žinučių, įskaitant ir atvejus, kai tokios žinutės bus gautos pavėluotai, t. y. jau siuntai atvykus | Įprastos pašto operatoriaus pareigos kai pateikiamas DNL pranešimas pateiktos Europos Komisijos pristatymo skaidrėje žemiau:Kadangi atvejai kai DNL pateikiami yra išimtinai reti, tikimybė, kad nurodymai bus neįvykdyti reali tik tada jeigu Lietuvos paštas ir siuntimo paštas nekomunikuoja, t. y. siuntimo paštas ignoruos muitinės nurodymus. Jeigu siunta, kuriai bus pateiktas DNL, vis tik atvyks (arba DNL dėl nesavalaikio duomenų pateikimo bus pateikiamas siuntai jau atvykus), bus atliekamas siuntos tikrinimas, taip, kaip būtų atliekami įtariamų pavojingų (sprogstamų, nuodingų, užkrėstų, radioaktyvių) ir draudžiamų gabenti prekių tikrinimas. Dėl tikrinimo būdo kiekvienu konkrečiu atveju sprendimą priims muitinė, jis bus nurodytas Lietuvos paštui. Lietuvos paštas turės suteikti pagalbą tikrinant. Rekomenduojama Lietuvos paštui numatyti saugią vietą galimai pavojingų siuntų laikymui nustačius tokias prekes. Taip pat muitinė gali atlikti tyrimą dėl nevykdytų teisėtų nurodymų.  |
| 32 | Ar bus galimybė pakeisti deklarantą, jei fizinis asmuo eigoje pakeis savo sprendimą? Pvz. muitinės paruoštas portalas bus per sudėtingas užpildyti deklaraciją savarankiškai.  Kaip pateikinėti H7, kuomet jau buvo pradėjęs pildyti fizinis asmuo? | Fizinis asmuo galės nutraukti deklaracijos pateikimo portale procesą |
| 33 | Ar mutinė planuoja siųsti pranašimus apie pradėtą deklaravimo procesą? Pvz. fizinis asmuo nusprendė savarankiškai deklaruoti siuntas per nustatytą laikotarpį (pvz. 30d.). Tačiau, deklaracija buvo pateikta paskutinę dieną ir dėl sistemos duomenų apsikeitimo, ar esant situacijai patikslinti duomenis – verslas sekančią dieną gali forminti T1 ir išsiųsti siuntą atgal siuntėjui. Ar tokioje situacijoje verslas turi laukti pranešimo iš muitinės ir iki tol nesiimti jokių papildomų veiksmų? | Fizinis asmuo deklaruoti prekes galės tik prekėms atvykus, t. y. gavęs informaciją iš vežėjų, kad prekės yra Lietuvoje. Tai reiškia, kad fizinis asmuo iMDAS kliento portalo priemonėmis negalės pateikti D tipo deklaracijos.Muitinės sistema vežėją informuos, kai prekės bus išleistos į laisvą apyvartą. Taip pat muitinės sistema informuos apie numatomą prekių tikrinimą. Šiuo atveju prekes tikrinimui turės pateikti vežėjas. |
| 34 | Kiek laiko verslas turės pasiruošti fizinei Muitinės atstovo apžiūrai? Kaip ir per kiek laiko muitinė pateiks grįžtamąjį ryšį po fizinio patikrinimo? System to system ? el. laiškais?  | Konkretus laikas nenumatomas, nes pateikimo tikrinimui žinutė perduodama iMDAS priemonėmis ir tai nereiškia, kad tikrinimas bus atliekamas nedelsiant – tikslingiausia bus atvykti tikrinimui susikaupus keletui tikrinamų siuntų. Jei gaunama žinutė , kad prekės išleistos, vadinasi tikrinimas baigėsi be pažeidimų nustatymo.  |
| 35 | Muitinė yra minėjusi, kad tik ~50% mažos vertės siuntų gali patekti į žalią kanalą, visoms kitoms siuntoms gali tekti pateikinėti papildomus duomenis, tikrinti fiziškai ir pan. Ar muitinė gali pateikti, kokiais principais bus vertinami automatiškai pateikiami siuntų duomenys, kad verslas galėtų numatyti žmogiškųjų resursų, kiek reikės muitinės tarpininkų, kurie vykdytų duomenų tikslinimo procesą? | Dabartinio proceso niekas keisti nenumato, todėl komunikacija dėl papildomų dokumentų pareikalavimo/pateikimo vyks iMDAS priemonėmis. Taigi duomenys bus vertinami muitinės sistemų pagalba, kaip, kad ir yra dabar daroma. Tokios komunikacijos apimtis po liepos 1 d. tiksliai nėra žinoma, tačiau yra aišku, kad pastaroji ženkliai bus didesnė nei yra dabar. Bendraujant su verslu yra analizuojamas darbo režimas 24/7, kuris įtakos ir muitinės resursų perskirstymą. |
| 36 | Ar bus galimybė gauti mažos vertės siuntų xml žinutes pvz. IEH729 elektroniniu paštu. Kaip suprantam čia bus kita sistema negu MDAS – i MDAS.  Mūsų dabartinė integracija, daug procesų paremta automatiniu el. paštu gaunamų žinučių skaitymu iš MDAS IEI29LT. Taip patogiau, nes nereikia jungtis  su el. parašu | Duomenų mainai tarp iMDAS ir deklaraciją pateikusiu asmeniu vyksta elektroniniais pranešimais.Jei deklaracija bus pateikta iMDAS kliento portalo priemonėmis, tai vežėjas bus tik informuojamas apie numatomą prekių tikrinimą ir prekių išleidimą į laisvą apyvartą. XML pranešimai vežėjui nebus siunčiami, nes ne jis pateikė muitinės deklaraciją. O kitų asmenų duomenų, vadovaujantis SMK 12 straipsniu, muitinė tretiesiems asmenims pateikti negali.  |

|  |  |  |  |
| --- | --- | --- | --- |
| 37 | Jei nespėjame pasiruošti H7 integracijai, ar bus galimybė deklaruoti su H1 naudojantis IOSS schema, t.y. tam , kad nenutrūktų integracija ir paprastesnė deklaracija (H7) netaptų brangesnė nei sudėtingesnė (H1) deklaracija | Taip, bus galima teikti įprastines deklaracijas MDAS. |  |
| 38 | (buvo dublis) |  |
| 39 | Susisiekimo m-ja:1. **Pereinamojo laikotarpio priemonių taikymas:** svarstytina palankių pereinamojo laikotarpio priemonių taikymas siuntoms, kurios pasiekė Lietuvą iki liepos 1 d., tačiau kurioms deklaracijų suformuoti iki nurodytos datos nesuspėta. Toks požiūris leistų amortizuoti galimą vartotojų skundų laviną/ nepasitenkinimą.

  | Žr. 26 klausimas  |
| 40 | 1. **Deklaravimo procesai tarp LP-Muitinės.** Deklaravimo procesas po 07.01 keičiasi iš esmės (22 EUR lengvatos panaikinimas tik dalis pokyčio), bus pilnai pereita nuo dabar esančio rankinio/popierinio deklaravimo iki pilnai elektroninio (sistema – sistema).  **Svarbu kartu pereiti per visus naujų procesų žingsnius/scenarijus, apsirašyti/susitarti procesus ir išspręsti kylančius klausimus.**

  | Sudaryta darbo grupė, kuri nagrinėja darbo procesų pokyčius. |
| 41 | 1. **Muitinės deklaravimo sistemų veikimas, sąveika su LP sistemomis.** Esminė sklandžios elektroninio deklaravimo sistemos veikimo sąlyga yra sklandus sistemų veikimas. Taip pat LP nuo 03.01. siuntas apdoroja automatizuoto skirstymo pagalba, todėl labai svarbus klausimas yra MD sistemos veikimo galimybės (galimų priimti deklaracijų kiekis per valandą/parą, atsakymo žinučių gavimo laikai ir pan.). kol kas muitinė galima sistemų testavimo laiką nurodo tik birželio vidurį, kas yra netinkama ir tikrai per vėlai. **Svarbu jau dabar pradėti darbus dėl sistemų derinimo tarp LP ir MD IT specialistų ir sistemų testavimas būtinas vėliausiai gegužės viduryje.**

  | Gegužės mėn. viduryje muitinė pradės testavimo darbus. Tik ištestavus naują muitinės deklaracijų apdorojimo sistemą (iMDAS) muitinėje, galės būti atliekami testavimai su kitų programinės įrangos gamintojų parengtomis sistemomis. |  |
| 42 | 1. **Veiklos tęstinumas esant sistemų sutrikimams.** LP apdoroja didelius siuntų kiekius, turi UPP įsipareigojimus ir veiklą vykdo 24/7, todėl būtinas susitarimas su muitine dėl siuntų deklaravimo esant sistemų sutrikimams. Dabar siūlomas deklaravimas popierine formą (esant sistemų sutrikimams), dėl operacinių priežasčių ir didelių siuntų kiekis LP yra neįgyvendinamas. **Svarbu SLA (paslaugų lygio susitarimas) tarp Muitinės ir LP apibūdinantis incidentų reakcijos laikus, sprendimų ir informavimo laikus, problemų skubumą, konkrečius atsakingus asmenis ir pan.**

  | Žr. 25 punktas |
| 43 | 1. **Nacionalinis reikalavimas naudoti prekių aprašymus Lietuvių kalba deklaracijose / HS kodų sąrašas .** Dauguma ES šalių šio reikalavimo netaiko. Jį taikant atsiranda papildomos sąnaudos, nes reikia daryti automatinį vertimą ir atliekant automatinį vertimą, gali iškreipti originalius duomenis tai padidina prekių autentifikavimo ir deklarantų atsakomybės riziką. **Svarbu peržiūrėti šį reikalavimą ir pakeisti jį atsižvelgiant į gerąją kitų ES šalių praktika, tai yra deklaracijas formuoti išankstinių duomenų pagrindu, nurodant prekių aprašymus originalo kalba. Arba, jei šio reikalavimo nėra galimybės atšaukti, pasidalinti su muitinės turimu ir mažaverčių prekių deklaravimo procese naudojamu HS kodų sąrašu.  ARBA: prašome nurodyti konkretų teisinį pagrindą, kodėl to negalima padaryti.**

  | Žr. 15 ir 30 punktai. |
| 44 | **6. Iki galo neparuošta / neadaptuota mažaverčių siuntų deklaravimui teisinė bazė.** nėra patvirtinti visi reikalingi nacionaliniai teisės aktai, susiję su pokyčių įgyvendinimu. Svarbiausi klausimai yra: * deklaracijų pripažinimo negaliojančiomis procesas – dabartinis visiškai nepritaikytas mažavertėms siuntoms ir dideliems kiekiams.
* Importo PVM surinkimas -   dabar yra numatyta tarpininko pareiga sumokėti importo PVM, neatsižvelgiant į tai, ar mokestis buvo surinktas iš asmens. Siekiant išvengti mokesčių mokėjimo tarpininko sąskaita, reikia supaprastinto prašymų dėl muitinės deklaracijų pripažinimo negaliojančiomis pateikimo proceso
* Kiti klausimai susiję su siuntų deklaravimo, muitinio tikrinimo ir mokesčių už prekes, gaunamas pašto siuntose, apskaičiavimo taisyklių pakeitimai; Muitinės administruojamų mokesčių ir su jais susijusių sumų mokėjimo taisyklių pakeitimai, savarankiško deklaravimo portalo veikimo taisyklės
 | Šiuo metu jau parengti ir derinami šie Muitinės departamento generalinio direktoriaus įsakymų projektai:* MD GD 2009-02-26 įsakymo Nr. 1B-124 „Dėl Pašto siuntų deklaravimo, muitinio tikrinimo ir mokesčių už prekes pašto siuntose apskaičiavimo taisyklių patvirtinimo“ pakeitimo projektas;
* MD GD įsakymo „Dėl Mažos vertės siuntų deklaravimo, muitinio tikrinimo ir mokesčių už prekes nedidelės vertės siuntose apskaičiavimo taisyklių patvirtinimo“ projektas;
* MD GD įsakymo, nustatančio ataskaitos, kuri teikiama taikant specialiąją importo PVM procedūrą, užpildymo ir pateikimo muitinei tvarką, projektas.

Iki gegužės pabaigos turėtų būti parengtas paskutinis su e-prekybos paketu susijęs į skyriaus darbo planą įtrauktas MD GD įsakymo „Dėl Fizinių asmenų gaunamų mažos vertės ir pašto siuntų deklaravimo naudojantis muitinės elektroninėmis priemonėmis taisyklių patvirtinimo“ projektas.Turėtų būti priimtas Lietuvos Respublikos Vyriausybės nutarimas „Dėl Lietuvos Respublikos Vyriausybės 1996 m. birželio 4 d. nutarimo Nr. 748 „Dėl Muitinės administruojamų mokesčių ir su jais susijusių sumų mokėjimo taisyklių patvirtinimo“ pakeitimo“, kuriuo nustatoma importo PVM sumokėjimo tvarka, kai taikoma speciali importo PVM procedūra (taip pat atlikti ir kiti redakcinio pobūdžio pakeitimai). |
| 45 | **Papildomi klausimai iš kitų verslo subjektų:****DHL:** Šiuo metu vyksta tam tikri programavimo darbai susiję su klientų ( šiuo atveju privataus)  automatiniu informavimu dėl deklaravimo nuo liepos 1 d. ir kokius turėtume jiems pateikti duomenis bei informaciją.Klausimas: ar tame portale jam reikės nurodyti transporto priemonę ir pirminį dokumentą ETD ar MRN ?Ar bus viskas surišta tik su AWB t.y  siuntos numeriu ? | Asmeniui reikės pateikti siuntos registracijos numerį.Muitinės departamento nuomone, teikiant D tipo deklaracijas, taip pat reikės pateikti siuntos registracijos numerį. |  |
| 46. | **Omniva:**Klausimai susiję su H7 deklaracija:1. Ar galima pratęsti/pradėti H7 deklaracijos procesą, jei privatus asmuo nepajėgė užbaigti pradinio etapo, ir MRN numeris H7 deklaracijai nėra suteiktas?
2. Pateiktoje dokumentacijoje nenurodyti H7 deklaracijos žinučių pavyzdžiai.
3. Ar yra paruošta testavimo aplinka H7 deklaracijai?

IEH715 klausimai:1. Importer.identificationNumber gali naudoti LT999999999999999 konstantą, jei nežinomas ID. Ar galima šią reikšmę naudoti, kai importuotojas yra privatus asmuo, ar vis dėlto reikia žinoti/pateikti asmens kodą?
2. GoodsShipment.TransportCostsToDestination.currency: ar gali reikšmė būti kita valiuta, pvz., USD, RUB ir t.t.?
3. IOSS atveju: GoodsShipment.AdditionalFiscalReference.role=FR5, vatIdentificationNumber: IOSS numeris?
4. GoodsShipment.LocationOfGoods.typeOfLocation: B (Leidime nurodyta vieta) ?
5. GoodsShipment.LocationOfGoods.qualifierOfIdentification: X (EORI numeris) ?
6. GoodsShipment.GoodsItem.AdditionalProcedure.additionalProcedure: jei nenaudojama IOSS: F49;F48, C07 – IOSS atvejuC08 – dovana (gift)

GoodsShipment.TransportDocument: ar galima nurodyti type “N750”, o referenceNumber – siuntos numerį (brūkšninis kodas)?1. Dovanos atveju (GoodsCategory=Gift)

pildome GoodsShipment.SupportingDocument, naudojant N935 tipą ir nuorodą į dokumentą? | Žr. 32 punktas.Žr. 12 ir 41 punktai.MD generalinio direktoriaus 2020-10-09 įsakymu 1B-810 patvirtintų Muitinės ir reeksporto deklaracijų, pateikiamų elektroninėmis duomenų apdorojimo priemonėmis ir raštu, surašymo taisyklių 18.3.3 ir 18.3.4. papunkčiai.Reikšmė gali būti kita valiuta, nurodomas valiutos kodas ir kiekis.TaipŠiame duomenų elemente (Nr. 16 15 045 000) gali būti nurodomas vienas iš šių duomenų, nurodytu 302COM klasifikatoriuje :A - Paskirtoji vieta,B - Leidime nurodyta vieta,C - Patvirtinta vieta,D – Kita.Papildomi triženkliai muitinės procedūrų kodai yra naudojami identifikuoti prekių siuntoje pobūdį. Deklaruojant minėtus kodus privaloma, juos deklaruoti „pa prekiui“IOSS atveju – F48Specialioji importo PVM deklaravimo ir apmokėjimo schema – F49Mažos vertės siunta (atitinka reglamento Nr.1186/2009 23 str.) – C07 (prekių siuntoje tikroji vertė neviršija 150 EUR.)C08 – nekomercinio pobūdžio siunta (atitinka reglamento Nr.1186/2009 25 str. nurodytus visus reikalavimus).Galimos triženklių kodų kombinacijos F48 + C07, F49 + C07. Nekomercinio pobūdžio siuntos negali būti deklaruojamos su IOSS ar Specialios importo PVM deklaravimo ir apmokestinimo procedūros kodais.Turi būti nurodomas siuntos numeris ir kiti dokumentai, kuriuos turi asmuo deklaruodamas siuntas.Nuo 2016-05-01, vadovaujantis ES muitų teisės aktais, dokumentas kodu N935 nenaudojamas. Rekomenduotume naudoti – 9Z02 Kiti ne Lietuvos Respublikos institucijų išduodami dokumentai. |  |
| 47 | Avilda:1.Ar yra H6/H7 mažų siuntų spausdinimo formos?>>>>> Ar yra/bus H6/H7 mažų siuntų pildymo instrukcijos?2.Dėl prisijungimo Import One Stop Shop (IOSS) sistemos susijusių su mažomis siuntomis su LR muitine konsultuotis3.norėtume susipažinti su IOSS servisais, prisijungti prie testinės aplinkos ir pažiūrėti, kuo galime pagelbėti mūsų klientams.pvz domina tokia situacija H7 (daug siuntų) bus nurodoma pardavėjas (trečios šalies) yra siuntos pvm mokėtojas , bet vieno pardavėjo IOSS sitemoje nebus apmokėta. Arba nurodytas neteisingas PVM kodas.Ar bus atšauktas visas H7 ar priimtas H7 išskyrus vieną siuntą?4.Labai norėtume susipažinti su IOSS servisais. Kaip tai galėtume padaryti,kaip suprantu, trečių šalių pardavėjai užsiregistruoja bet kurioje ES šalies muitinėje ir gauna PVM mokėtojo kodą. PVM moka per IOSS sistemą. Sumokėtas PVM paskirstomas ES šalim.Taip greičiau išmuitinamos mažos siuntos.Tai va aš norėčiau gauti priėjimą prie IOSS webservisų, kad iškilus nesklandumams greičiau komunikuotų (galbūt automatiškai)  deklarantas ir pardavėjas.T.y. norėčiau, kad Avildos programa naudotųsi trečių šalių pardavėjai, kur su Avildos programa galėtu mokėti PVM į IOSS sistemą. ar tai įmanoma?P.S. Pastebėjau, kai kurių šalių IT įmonės siūlo šią paslaugą. PVZ Estijos eurora <https://eurora.com>5) Jei asmuo norės savarankiškai deklaruot prekes, kaip vežėjas sužinos ar gavėjas teisingai uždeklaravo ir jau gali pristatyti siuntą?6) Kaip suprantu kai asmuo savarankiškai deklaruoja, vežėjui nereikės pateikt H7/H6?7) Kaip bus su tais asmenim kurie daug siunčiasi siuntinių ir nori savarankiškai deklaruoti ar galės deklaruoti su bendrąja garantija? kaip tai galės padaryti?8.Kartu su nauja muitinės deklaracijų apdorojimo sistema (iMDAS) kuriamas naujas kliento portalas.>> Jei fizinis asmuo pats norės deklaruoti įsigytą siuntą, jis pirmiausia turės informuoti siuntos vežėją (kurjerių įmonę, AB Lietuvos paštą). Kai per iMDAS kliento portalą bus pateikta deklaracija, apie jos įforminimą bus informuojamas siuntų vežėjas. Tą atliks iMDAS. Šiuo atveju fiziniai asmenys turės importo mokesčius mokėti įforminimo metu (banko pavedimu ar pan.). Mokesčių mokėjimo atidėjimas (garantijos) netaikomos.Tokiu atveju siuntų vežėjams nereiks pateikti H7/H6 deklaracijų?9) nelabai supratau kokiu būdu informuos iMDAS vežėją (ar bus koks xml pranešimas) kai uždeklaruos siuntą fizinis asmuo?pagal pildymo instrukciją garantijos nebus galima naudoti? t.y. IEH715.Declaration.Guarantee nebus pildomas?10) Pagal pildymo instrukciją prekės kodas turi būti tik 6 ženklų ? ar pakaks 6 ženklų kodui nustatyti PVM lengvatai? | H6/H7tipo deklaracijų spausdinimo formų nenumatyta. Programinės įrangos gamintojas gali numatyti, kad įformintos deklaracijos duomenų išrašas spausdinamas baltame lape pagal duomenų elementų grupes.MD generalinio direktoriaus 2020-10-09 įsakymas 1B-810 „Dėl muitinės ir reeksporto deklaracijų, pateikiamų elektroninėmis duomenų apdorojimo priemonėmis ir raštu, surašymo taisyklių patvirtinimo“Import One Stop Shop (IOSS) PVM kodą tikrina muitinės sistema. Tikrinimo metu neradus IOSS kodo (ar IOSS kodas negalioja), visa muitinės deklaracija bus nepriimama ir reikės teikti naują. Dėl IOSS servisų turėtumėte kreiptis į Valstybinę mokesčių inspekciją.ŽR. 36 punktasTaipFiziniai asmenys savarankiškai deklaruodami prekes negalės taikyti mokesčių atidėjimo procedūros (pateikti garantiją). Jie mokesčius turės mokėti iš anksto ar deklaracijos įforminimo metu.Kaip fizinis asmuo turi informuoti skubių siuntų vežėją ar AB Lietuvos paštą apie tai, kad jis pats deklaruos prekes siuntoje – tai šių įmonių uždavinys. Žr. atsakymą aukščiau |  |
|  |  |